ПРОЕКТ!

**Д О Г О В О Р**

**№ \_\_\_\_\_\_\_\_\_\_\_\_\_/ \_\_\_\_\_\_\_ г.**

Днес ....................... в гр. София се сключи настоящия договор между:

* 1. **9 Френска езикова гимназия «Алфонс дьо Ламартин»,** БУЛСТАТ 000669272, представлявана от Емилия Йорданова Богданова-Иванова - -директор и **Магдалена Асенова Лазарова - гл.счетоводител**,наричан за краткост ВЪЗЛОЖИТЕЛ от една страна

и от друга страна

* 1. **“.....................................” ................................** с адрес на управление гр..................... ул...................... №..............., регистрирано в СГС по ф.д. ................... г., т. ..............., стр. ............, №................, идентификационен номер по ДДС – ....................., номер по БУЛСТАТ ....................., представлявано от ......................, управител, наричано по-долу ДОСТАВЧИК,

на **основание чл.41 и във връзка с чл.14, ал.4, т. 2 от ЗОП** и утвърден протокол от ............................., за следното:

**І. ПРЕДМЕТ НА ДОГОВОРА:**

**Чл. 1. (1)** ВЪЗЛОЖИТЕЛЯТ възлага, а ДОСТАВЧИКЪТ приема срещу заплащане да осъществи доставка на ИКТ продукти за осигуряване дейността на 9 ФЕГ, подробно описани в оферта на изпълнителя № ................./...................., която е неразделна част от този договор.

**(2)** Поръчката се счита за изпълнена при окончателна доставка на всички ИКТ продукти, описани в офертата на ДОСТАВЧИКА и предмет на договора, извършено тестване на ИКТ продуктите и подписване на приемно - предавателния протокол.

**(3)** В общата цена се включват всички разходи по извършване на доставката по чл. 1.

**ІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 2.** **(1)** Настоящият договор влиза в сила от датата на подписването му и е със срок на действие до изпълнение на доставката на всички ИКТ продукти, предмет на договора, но не по-късно от 10.11.2014г.

**(2)** Срокът на изпълнение на доставката е *не повече от 10 календарни дни след подписване на договора.*

**Чл.3.** Място на изпълнение на договора е сградата на ВЪЗЛОЖИТЕЛЯ, находяща се в гр. София, бул. Патриарх Евтимий № 35.

**ІІІ. ПРАВА И ЗАДЪЛЖЕНИЯ НА СТРАНИТЕ:**

**ВЪЗЛОЖИТЕЛ:**

**Чл. 4.** Заплаща цената на доставката съгласно чл.1 от този договор и приложената оферта в размера, в срока и по начина, уговорени в настоящия договор.

**Чл.5.** (1) Приема доставката по чл. 1 от този договор с фактура и приемо-предавателен протокол, подписан от упълномощени представители на двете страни след тестване на ИКТ продуктите.

**Чл.6 .** ВЪЗЛОЖИТЕЛЯТ осигурява всички условия, необходими за работата на ДОСТАВЧИКА по време на доставката и тестването на ИКТ продуктите.

**Чл. 7.** ВЪЗЛОЖИТЕЛЯТ осигурява специалист, представител на 9 ФЕГ, който присъства на тестването на ИКТ продуктите.

**Чл. 8.** (1) При наличието на явни недостатъци и дефекти, установени по време на тестването, ВЪЗЛОЖИТЕЛЯТ има право:

**1.** да иска замяна на дефектните ИКТ продукти с нови;

**2.**.да иска, при невъзможност за замяна на дефектните ИКТ продукти, замяната им с нови аналози, съгласно писмено споразумение между страните

**ДОСТАВЧИК:**

**Чл. 9.** С грижата на добър стопанин и при съблюдаване добро качество извършва предвиденото в т. 1 от този договор и приложената оферта като доставя посочените ИКТ продукти не по-късно от *от 10 календарни дни след подписване на договора.*

**Чл. 10**. Извършва доставката в сградата на 9 ФЕГ.

**Чл. 11.** Договорът се счита за изпълнен от страна на ДОСТАВЧИКА, след изпълнение на доставката, тестване на ИКТ продуктите и подписване на окончателен приемо-предавателен протокол без забележки от страна на ВЪЗЛОЖИТЕЛЯ.

**Чл. 12.** Извършва инструктаж на персонала, упълномощен от ВЪЗЛОЖИТЕЛЯ за работа с ИКТ продуктите, съобразно тяхната специфика.

**ІV. ПЛАЩАНИЯ:**

**Чл. 13. (1)** ВЪЗЛОЖИТЕЛЯТ заплаща цената по този договор в размер на ..............................лв. с ДДС (....................................), по сметка на ИЗПЪЛНИТЕЛЯ в банка ………………............................IBAN: .........................., BIC: ....................... в тридневен срок след издаване на фактура.

**(2)** Приемането и предаването на доставката се изпълнява с подписване на приемо – предавателен протокол от МОЛ на училището и предоставяне на фактура.

**(3)** ВЪЗЛОЖИТЕЛЯТ се задължава да заплати цената по банковата сметка на доставчика в 14-дневен срок след доставката и подписване на приемо-предавателния протокол и издаване на фактура от страна на ДОСТАВЧИКА.

**Чл. 14.** Финансирането на доставката е на база бюджета на 9 ФЕГ и НП“ИКТ в училище“.

**V. НЕУСТОЙКИ:**

**Чл. 15.** При неизпълнение на клаузите на настоящия договор неизправната страна дължи на изправната неустойка в размер на 0,5 % за всеки просрочен ден, но не повече от 10% от стойността на договора.

**Чл. 16. (1)** Плащането на неустойки не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.

**(2)** При забавяне на съобщения по платежни операции извън установените срокове, страните изясняват причината за забавянето, виновността и санкциите.

**(3)** Ако ВЪЗЛОЖИТЕЛЯТ е обезщетил третите лица в случаите по предходната алинея, той има право на регрес срещу ДОСТАВЧИКА.

**(4)** При виновна забава на една от страните, продължила повече от 15 (петнадесет) дни, другата страна има право да развали едностранно и без предизвестие този договор.

**Чл. 17. (1)** Договорът се прекратява:

1. С изпълнението на всички задължения на всяка от страните;

2. По взаимно съгласие между страните, изразено в писмена форма.

3. При настъпване на обективна невъзможност за изпълнение на възложената работа.

**(2)** Договорът може да бъде прекратен едностранно от ВЪЗЛОЖИТЕЛЯ, без предизвестие при пълно неизпълнение, частично, лошо или забавено изпълнение на задълженията на ДОСТАВЧИКА.

**VІ. РЕКЛАМАЦИИ**

**Чл. 18.(1)** Рекламации за липси и/или повреди се предявяват от ВЪЗЛОЖИТЕЛЯ в момента на приемането на ИКТ продуктите от упълномощено лице и се отразяват в приемателно-предавателния протокол за извършената доставка.

**(2)** ДОСТАВЧИКЪТ отстранява липсите и/или повредите по ал. 1 в срок от 3 календарни дни от установяване на липсата/повредата.

**(3)** Рекламации за качествоВЪЗЛОЖИТЕЛЯТима право да предяви писмено или по факс от момента на установяването им, съгласно гаранционните условия на ИКТ продуктите.

**VІІ. ГАРАНЦИОННО ОБСЛУЖВАНЕ НА ИКТ ПРОДУКТИТЕ:**

**Чл. 19.** Срокът за гаранционното обслужване е 24месеца и започва да тече от деня на подписване на приемо-предавателния протокол за извършена доставка.

**Чл. 20. (1)** Дефекти в доставените материали се констатират задължително в присъствието на упълномощени представители на ВЪЗЛОЖИТЕЛЯ и ДОСТАВЧИКА.

**(2)** В срок до 10 работни дни ДОСТАВЧИКЪТ е длъжен да подмени установена дефектна стока или материали с друга/и.

**Чл. 21.** Гаранционните задължения на ДОСТАВЧИКА отпадат, когато дефектите са в резултат от неспазване на описаните в гаранционната документация условия на експлоатация и на предписанията от производителя, както и когато са извършени конструктивни изменения от страна на ВЪЗЛОЖИТЕЛЯ, несъгласувани писмено от двете страни по договора.

**VІІІ. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 22. (1)** Настоящият договор се прекратява:

**1**. с изтичане на срока по чл. 2, ал.1;

**2.** по взаимно съгласие между страните, изразено в писмена форма.

**3.** при условията и по реда на чл. 43, ал. 4 от ЗОП.

**(2)** ВЪЗЛОЖИТЕЛЯТима право едностранно да развали договора без предизвестие когато ДОСТАВЧИКЪТ не изпълнява някое от задълженията си по договора.

**ЗАКЛЮЧИТЕЛНИ РАЗПОРЕДБИ:**

**Чл. 23.** Настоящият договор влиза в сила от датата на подписването му.

**Чл. 24.** Рискът от случайно погиване и/или повреждане на доставката по чл.1 от договора преминава от ДОСТАВЧИКА върху ВЪЗЛОЖИТЕЛЯ от момента на подписване на приемо-предавателния протокол по чл .1, ал.2 .

**Чл. 25.** За всички неуредени въпроси, се прилагат разпоредбите на ЗЗД и действащото гражданско законодателство.

**Чл. 26.** Страните ще решават споровете, възникнали по повод изпълнението на настоящия договор, чрез разбирателство и взаимни отстъпки. Когато постигането на съгласие се окаже невъзможно, страните ще отнесат спора пред компетентния съд.

**Чл. 27.** Никоя от страните по настоящия Договор няма право да възлага или прехвърля на друго лице свои права или задължения по Договора.

**Чл. 28. (1)** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ДОСТАВЧИКА и ВЪЗЛОЖИТЕЛЯ.

**(2)** За дата на съобщението се смята :

1. датата на предаването – при ръчно предаване на съобщението;

2. датата на пощенското клеймо на обратната разписка – при изпращане по пощата;

3. датата на приемането – при изпращане по телефакс или телекс;

4. датата на изпращане на електронно писмо – при изпращане на e-mail

**(3)** За валидни адреси за приемане на съобщения, свързани с настоящия договор се смятат:

**За 9 ФЕГ**: гр. София, 1000, бул. Патриарх Евтимий № 35; е-mail: [lycee@feg.bg](mailto:lycee@feg.bg); факс: 02/9877216

За ……………………………………………………………….., е-mail: ………….; факс: ……………

**(4)** При промяна на адреса, съответната страна е длъжна да уведоми другата в тридневен срок от промяната.

**Чл. 29**. За неуредените по този договор въпроси се прилагат разпоредбите на законодателството на Република България.

**Чл. 30**. Неразделна част от настоящия договор са:

1. Документи, издадени от компетентен орган, за удостоверяване липсата на обстоятелствата по чл. 47, ал. 1, т. 1, б. „а“ до „д“ от ЗОП.
2. Декларации по чл. 47, ал. 5 т. 1 и т. 2 от ЗОП (оригинал) – Приложение № 10 и Приложение № 11
3. Нотариално заверено пълномощно, ако договорът се подписва от упълномощено лице.

Настоящият договор се състави в два еднообразни екземпляра, от които един за ВЪЗЛОЖИТЕЛЯ и един за ДОСТАВЧИКА.

**ВЪЗЛОЖИТЕЛ ДОСТАВЧИК:**

Емилия Богданова, ………………………………..

Директор ………………………

Магдалена Лазарова, …………………………………

Гл. счетоводител ………………………….